Laipiojantieji sterbliniai
Laipiojantieji sterbliniai, medlaipiai sterbliniai (Phalangeridae) – sterblinių (Marsupialia) žinduolių šeima. Įvairaus didumo, lėtų judesių nebaikštūs sterbliniai. Priekinės galūnės su aštriais nagais, užpakalinės – stveriamosios, su priešpriešiniu I pirštu. II ir III pirštai suaugę, atrodo kaip vienas su dviem nagais. Apatiniai priekiniai dantys pailgėję. Sterblė gerai išsivysčiusi. Gyvena medžiuose. Augalėdžiai, labai retai – visaėdžiai. Aktyvūs naktį. Paplitę Australijoje ir gretimose salose.